Polîsan eşt keyeyanê îdarekaran û endamanê Komeleya Hetkarî û Paştdayîşê Keyeyanê Tepişteyan û Hukmwerdan a Wanî (TUHAY-DER) ser. Ame parekerdene ke polîsan eşt keyeyê Hemserekê TUHAY-DERî Seyfettîn Ertaşî, îdarekarê ci Kînyas Başakî, Hemserekê Komele yê verênî Onder Sogukbulanik ser û zaf kesanê bînan. Sereştişanê keyeyan de 3 kesî ameyî destbendkerdene. Kesê ke ameyî destbendkerdene ameyî berdene bi Mudirîyetê Polîsan ê Wanî.
Sereştişanê keyeyan ra dima polîsan dormeyê bînaya TUHAY-DERî girewt û bîna de nêzdîyê 3 saetan cigêrayîş kerd.
